**СЪОБЩЕНИЕ**

С настоящото, на основание чл.129, ал.2 от ЗУТ, във връзка с чл.61, ал.3 от АПК се съобщава, че със **Заповед № 0820 / 26.08.2021г. на Кмета на Община Севлиево**, на основание чл. 44, ал. 1, т. 13 от ЗМСМА и чл. 129, ал. 2 от ЗУТ, във връзка с чл.134, ал.2, т.6, чл.110, ал.1, т.1 и Решение по т.№ 12 от Протокол № 7 / 28.07.2021г. на ОЕСУТ при Община Севлиевое одобрен :

**Подробен устройствен план (ПУП) – План за регулация и застрояване (ПРЗ),** за частично изменение на ЗРП за част от кв. 46, по плана на с. Градница, община Севлиево, изработен на основание § 8, ал.2, т. 3 от ПР на ЗУТ със съдържание:

**ПЛАН ЗА РЕГУЛАЦИЯ (ПР):**

Регулационните линии на УПИ ІІ-122, УПИ ІІІ-124 и УПИ ІV-123, кв. 46 по плана на с. Градница се поставят в съответствие със съществуващите имотни граници на съответните поземлени имоти. За достъп до УПИ ІІ-122 служи съществуващия на място тупик, който с горепосочените регулационни изменения се урегулира като улица при спазване изискванията на чл.81, ал.3 от ЗУТ.

Неразделна част от ПР са 1бр. чертеж и обяснителна записка 1 лист, съставляващи графичната част.

**ПЛАН ЗА ЗАСТРОЯВАНЕ(ПЗ):**

За УПИ ІІ-122, УПИ ІІІ-124 и УПИ ІV-123., кв. 46 се запазва установената устройствена зона Жм – за ниско жилищно застрояване, със следните устройствени показатели.

- начин на застрояване – свободно;

- характер на застрояване – ниско, с височина до 9м;

- максимална плътност на застрояване – 60%;

- максимална интензивност на застрояване – 1,2;

- минимална озеленена площ – 40%;

- ограничителни линии на застрояване от графичната част на ПУП - ПЗ;

Неразделна част от ПЗ са 2бр. чертежа и обяснителна записка 1 лист за ПЗ, съставляващи графичната част.

Ограничителните линии на застрояване са съобразени с необходимите отстояния по ЗУТ.Заповедта може да бъде оспорена, съгласно чл.215 от ЗУТ, в 14-дневен срок от датата на публикуване на настоящото обявление, чрез Кмета на Община Севлиево пред Административен съд – Габрово, по реда на АПК. Жалбите се подават в деловодството на Общината в два екземпляра.

Преписката се намира в Дирекция „ТСУ“ при Община Севлиево – пл. “Свобода“, ет. I, стая 108 и може да бъде прегледана от заинтересуваните.

В случай, че заинтересуваните лица не се явят до изтичане на четиринадесет дневен срок от поставяне на настоящото съобщение на таблото за обявление в ЦИУГ и на интернет страницата на Община Севлиево, заповедта ще се счита за редовно връчена и съответните документи ще бъдат приложени към преписката.Съобщението за издадената заповед е поставено на 28.08.2021г. на таблото за обявления в „Център за информация и услуги на граждани“ и е публикувано на Интернет страницата на Община Севлиево.